હું જેમના અંગે વાત કરી રહ્યો છે તેઓ બધા અમદાવાદની સાબરમતી જેલના પાકા કામના કેદીઓ છે. પાકા કામનો અર્થ થાય છે જેમને કોર્ટ દ્વારા કસુરવાર ઠરાવી સજા કરી દેવામાં આવી છે. કોઈને પાંચ વર્ષની તો કોઈને દસ વર્ષની અને કોઈને મૃત્યુપર્યત જેલમાં રહેવાની સજા કરવામાં આવી છે. સાબરમતી જેલ સાથે મારો નાતો ગાંધીજી સ્થાપિત નવજીવન ટ્રસ્ટને કારણે બંધાયો. છેલ્લાં ત્રણ વર્ષથી હું કેદીઓ સાથે વિવિધ પ્રવૃત્તીને કારણે જોડાયો છે. સાચુ કહુ તો મારી પત્રકારત્વની ત્રીસ વર્ષની સફરે મને જે શીખવાડ્યુ તેના કરતા અનેક ગણુ મને સાબરમતી જેલના કેદીઓએ માણસ થતાં શીખવાડ્યુ છે.